Handlingsplan for et trygt, godt og inkluderende skolemiljø -Kapittel 12



Rælingen videregående skole

*Læring og utvikling i dag og for morgendagen!*

*Rælingen videregående skole – en fremtidsrettet skole som gir alle elever mulighet til å lykkes*

**Skolens mål for skolemiljøet:**

* Alle elever ved Rælingen videregående skole skal ha et trygt og godt miljø som fremmer helse, inkludering, trivsel og læring med nulltoleranse for mobbing og krenkende adferd. (Opplæringsl. § 12-2.)
* Skolen har nulltoleranse mot krenkende atferd som mobbing, vold, diskriminering og trakassering. (§ 12-3). Skolen skal forebygge brudd på retten til et trygt og godt skolemiljø ved å arbeide kontinuerlig for å fremme helsen, inkluderingen, trivselen og læringen til elevene.

**Ansvar for skolemiljøet har vi alle sammen**; ledelse, ansatte, elever, foresatte, Skoleutvalget og elevrådet.

**Hva er krenkende adferd?**

Alle klassene har diskutert hva det vil si å oppleve å bli krenket, og dette har blitt beskrevet i ulike definisjoner. Alt som kan handle om dette defineres som krenkelse:

* Utestenging
* Gruppepress
* Uttalelser og handlinger – hvordan oppfatter andre det man sier
* Kroppsspråk
* Kommentarer som er stygge, nedlatende eller sier noe negativt om kropp og seksualitet

**Skolens systematiske forebyggende arbeid: (§ 12-3)**

|  |  |
| --- | --- |
| **Forebyggende tiltak** | **Ansvarlig** |
| Handlingsplanen med tilhørende rutiner og forebyggende aktiviteter gjennomgås med elever og ansatte ved skolestart og oppstart 2.termin | Ledelse og kontaktlærere |
| Et aktivt elevråd som engasjerer seg i skolemiljøet | Elevrådsstyre, ledelsen, lærere og miljøarbeidere |
| Elevtjeneste og ledelse: «laget rundt eleven» følger opp miljøet på skolen sammen med lærere og andre ansatte. Elevtjenesten, bestående av miljøarbeidere, sospedrådgiver, karriereveiledere, helsesykepleier, mangfoldsrådgiver følges opp av ledelsen v/rektor.  | Rektor og ass.rektor. |
| Skolen har egen mangfoldsrådgiver som ivaretar elevene ut fra sitt mandat om blant annet negativ sosial kontroll og æresrelatert vold. | Mangfoldsrådgiver |
| Skoleutvalget har fokus på skolemiljøet og fremmer dette arbeidet. Elevene er i flertall i skoleutvalget. | Skoleutvalget |
| Resultatene fra elevundersøkelsen om trivsel, mestring og mobbing diskuteres i samtaletid, elevråd og SU (Skoleutvalg) og legges til grunn ved utarbeidelse av forebyggende aktiviteter for skolemiljøet.  | Ledelsen, alle elever og lærere, miljøarbeidere |
| Skolestart: * Oppstart med aktiviteter som fremmer et godt skole- og læringsmiljø
* Velkomstsamtaler med elever og foresatte med fokus på skolemiljøet
* VIP - Makkerskap fra dag 1 med fokus på et godt klassemiljø
* Skolemiljøet som tema på foreldremøter
* Besøk av politikontakt ut i skolemiljøet
 | Ledelse, kontakt- og faglærere, politikontakt |
| Skolen identifiserer særlig sårbare elever gjennom IKO-modellen ved skolestart. Disse elevene ivaretas spesielt også ute i skolemiljøet av miljøarbeiderne. | Kontaktlærere, sosped-rådgivere og miljøarbeidere |
| Miljøarbeidere er synlige i miljøet og tilgjengelige for elevene.  | Miljøarbeidere |
| Kontinuerlig samarbeid med politikontakt om skolemiljø og forebygging av voldstematikk. | Ledelsen og politikontakt |
| Nettvett: skolen jobber forebyggende mot mobbing på sosiale medier. Elevombudet støtter oss i dette arbeidet.  | Ledelse, kontaktlærere og elevombud |
| VIP-programmet med fokus på psykisk helse, folkehelse og livsmestring.  | Ansvarlig for VIP-programmet, rådgivere, kontakt- og faglærere, miljøarbeider og mangfoldsrådgiver. |
| Læringsaktiviteter som fokuserer på sammenhengen mellom faglig og sosial læring. Planlegging av slike aktiviteter kan skje ved hjelp av ressursene fra Udir for LK20: <https://www.udir.no/laring-og-trivsel/skolemiljo/sosial-laring-gjennom-arbeid-med-fag/>  | Ledelse, kontakt- og faglærere, eksterne aktører som praksisbedrifter og SFO |
| Fokus på elevoppfølging og elevmedvirkning med jevnlige elevsamtaler; se arbeidsbeskrivelse for kontakt- og faglærere i elevoppfølgingsdokumentet.  | Kontakt- og faglærere og instruktører i bedrift |
| Grilling for alle ved påsketider. | Ledelsen  |
| Internasjonal lunch for elever og ansatte før jul.  | Ledelsen og kontaktlærere |
| Storefri-aktiviteter i elevkantine og på bibliotek | Elevråd, miljøarbeidere, bibliotekar og lærere |
| Skolens elevtjenester er utvidet fra og med skoleåret 2022-23 med en ekstra rådgiver og en ekstra miljøarbeider.  | Elevtjenestene  |
| Tverrfaglig – og tverretatlig samarbeid; skolen samarbeider med eksterne aktører som IMDI (mangfoldsrådgiver), forebyggende helse i Rælingen kommune, SLT med kommunale ungdomskontakter), Vollaklinikken Idrettsskadesenter på Marikollen Torg for rask oppfølging ved skader på idrettsfag, Veiledningssenteret på nedre Romerike ved PPT, OT og politikontakt.  | Eksterne aktører i «laget rundt eleven».  |

**Hvordan skolen skaffer seg kjennskap til skolemiljøet (§ 12-4)**

|  |  |
| --- | --- |
| **Tiltak** | **Ansvarlig** |
| Elevundersøkelsen hver høst med data om trivsel, mestring og mobbing. | Ledelsen  |
| Undervisningsvurdering gjennomføres årlig av elevene i faggrupper/klasser, fra og med 2024/25. Resultatene gjennomgås i samtaler mellom elever og lærere, samt mellom lærer og personalansvarlig. Denne følges opp av klasseromsobservasjon av personalansvarlig. | Ledelse, kontakt- og faglærere |
| Informasjon fra miljøarbeider, helsesykepleier og rådgivere og behandling av elevsaker i tverrfaglig team. | Ass. rektor, avdelingsledere, miljøarbeider, helsesykepleier og rådgivere  |
| Elevsamtaler med kontakt- og faglærere.  | Kontakt- og faglærere |
| Kontaktlærermøter og samarbeidsgruppemøter med avdelingsledere. | Avdelingsledere, kontakt- og faglærere  |
| Skole-hjem-samarbeidet. | Skolen og foresatte |
| Observasjon og tilstedeværelse i miljøet | Miljøarbeidere  |

**Skolens aktivitetsplikt (§ 12-4)**

|  |  |
| --- | --- |
| **Tiltak** | **Ansvarlig** |
| Alle elever og ansatte har fokus på at alle elever skal ha et trygt, godt og inkluderende skolemiljø som skal fremme trivsel, inkludering, helse og læring, og vil melde fra dersom de ser noen som står utenfor eller blir krenket. | Alle ansatte |
| Personalets plikt til å følge med, om mulig gripe inn, undersøke og melde fra gjennomgås på personalmøter ved skolestart og i begynnelsen av 2. termin. | Ledelsen  |
| Elever følges opp av kontaktlærer, rådgiver og /eller helsesykepleier ved bekymring.  | Kontakt- og faglærere |
| Handlingsplan for skolens arbeid for et trygt, godt og inkluderende miljø legges ut på Teams og på skolens hjemmeside. | Ledelsen  |

**Elevmedvirkning i arbeidet med skoledemokrati og skolemiljøet (§ 10-4 og 5)**

|  |  |
| --- | --- |
| **Tiltak** | **Ansvarlig** |
| Elevene diskuterer sider ved skolemiljøet i samtaletiden / klassens time.  | Alle elever og kontaktlærere |
| Skolen har elevråd som er valgt av elevene selv. Elevrådsstyret er elevrepresentantene i Skoleutvalget.  | Elevråd og elevrådsstyre |
| Elevrådet har møte en gang i måneden. Miljøarbeider, avdelingsleder, lærerkontakt, elevrådskontakter og rektor deltar i elevrådsarbeidet angående skolemiljøet. | Elevrådsleder, elevrådskontakter, lærerkontakt, miljøarbeider og rektor |
| Elevrådet har årlig seminar hvor skolemiljøet tas opp, blant annet ut ifra resultatene fra elevundersøkelsen. Ledelsen er representert på seminaret. | Elevrådet, miljøarbeider, elevrådskontakter og rektor |
| Elevrådet har utarbeidet et eget års-hjul for aktiviteter for et godt skolemiljø. | Elevrådet |
| Elevene har fire representanter i Skoleutvalget som tar opp saker om skolemiljøet. Disse sakene fremmes videre i samarbeidsmøte med arbeidsplasstillitsvalgte og hovedverneombud. Elevene får med dette ta del i planlegging og gjennomføring av arbeidet for et trygt og godt skolemiljø.  | Ledelsen, SU, ATV og HVO |

**Informasjon til elever og foresatte (§ 10-8)**

|  |  |
| --- | --- |
| **Tiltak** | **Ansvarlig** |
| Informasjon om elevens rettigheter gis til foresatte ved:* Orientering på foreldremøter om elvenes rettigheter og aktivitetsplikten: <https://www.udir.no/regelverk-og-tilsyn/skole-og-opplaring/rettigheter-om-skolemiljo/>
* Informasjon på skolens hjemmeside. <https://afk.no/raelingen-vgs/for-elever/elevtjenesten/alle-elever-har-rett-til-et-trygt-og-godt-skolemiljo/>
* Elevene får informasjon av kontaktlærer og elevtjeneste. Se ovenfor.
 | Ledelsen  |
| Elevrådet, SU, ATV og HVO og foresatte gis anledning til å uttale seg om det som er viktig for skolemiljøet. | Ledelsen  |

**Rutiner for behandling av elevsaker knyttet til § 12-2**

|  |  |  |
| --- | --- | --- |
| **Rutine** | **Tiltak** | **Ansvar** |
| Plikten til å melde fra | Ved kunnskap eller mistanke om brudd på §12-2 skal den ansatte straks melde fra til skolens ledelse. | Alle ansatte |
| Plikt til å handle | Dersom en ansatt er vitne til åpenbare brudd på § 12-2 skal den ansatte selv gripe inn dersom det er mulig og forsvarlig, eller tilkalle hjelp.  | Alle ansatte |
| Melding fra elever | Elever som har mistanke eller kunnskap om brudd på oppl. § 12-2, eller som selv opplever seg krenket, kan melde fra om dette muntlig eller skriftlig til en ansatt; for eksempel til miljøarbeider, rådgiver, kontakt- eller faglærer, fagarbeider eller ledelsen. Mottakeren skal sørge for at rektor blir informert.  | Elever og alle ansatte |
| Melding fra foresatte | Foresatte kan ved mistanke eller kunnskap om brudd på oppl. §9a-3, melde fra om dette muntlig eller skriftlig til en ansatt. Mottakeren skal sørge for at rektor blir informert.  | Foresatte og ledelsen |
| Oppfølging av melding | Rektor skal alltid informeres. Rektor skal påse at saken blir undersøkt og så godt opplyst som mulig. Rektor setter opp en aktivitetsplan ved behov sammen med den det gjelder. I planen skal det stå:* Hvilket problem tiltakene skal løse
* Hvilke tiltak skolen har planlagt
* Når tiltakene skal gjennomføres
* Hvem som står ansvarlig for tiltakene
* Når tiltakene skal evalueres

Elevens subjektive opplevelse skal alltid legges til grunn ved all behandling. Alle henvendelser skal behandles. | Rektor |
| Oppfølging etter iverksetting av tiltak | * Alle involverte elever skal følges opp med samtaler og observasjon
* Det avholdes evalueringsmøter med elever, foresatte og lærere
* Effekt av tiltak skal evalueres
* Alle involverte rundt eleven har plikt til å melde fra til rektor dersom iverksatte tiltak ikke fungerer, og nye tiltak må iverksettes
 | Rektor, ledelsen og alle ansatte |

**Årshjul for internkontroll knyttet til § 12—2**

Alle ansatte har et kontinuerlig ansvar for å følge med, gripe inn, undersøke og melde fra. Ledelsen har et kontinuerlig ansvar for å følge opp melding. Alle ansatte er ansvarlig for å sette seg inn i planen og følge skolens rettingslinjer for arbeidet med et godt skolemiljø.

|  |  |  |  |
| --- | --- | --- | --- |
| **Måned** | **Aktivitet** | **Ansvar** | **Tidspunkt for utført intern-kontroll** |
| August | Informasjon om elevenes rettigheter og plikter til elever, foresatte og ansatte i plenum, i tillegg henvise til dette: [Retten til et trygt og godt skolemiljø | udir.no](https://www.udir.no/regelverk-og-tilsyn/skole-og-opplaring/rettigheter-om-skolemiljo/)[Elevmedvirkning i skolemiljøarbeidet | udir.no](https://www.udir.no/laring-og-trivsel/skolemiljo/fremme-et-godt-skolemiljo-og-forebygge-krenkelser/elevmedvirkning-i-skolemiljoarbeidet/)<https://www.udir.no/laring-og-trivsel/skolemiljo/arbeid-med-aktivitetsplikten/> [Samarbeid mellom hjem og skole | udir.no](https://www.udir.no/laring-og-trivsel/skolemiljo/fremme-et-godt-skolemiljo-og-forebygge-krenkelser/samarbeid-mellom-hjem-og-skole/)Skolereglene i AFK: [Skoleregler for elever ved videregående skoler i Akershus - Rælingen videregående skole](https://afk.no/raelingen-vgs/for-elever/reglement-og-rutiner/skoleregler/)* Gjennomgang av handlingsplanen. Alle ledere sørger for at nytilsatte gjøres kjent med planen ved ansettelse
* Velkomstsamtaler med alle elever
* Overføring av elevinfo
 | LedelsenKontaktlærere Kontakt- og faglærere |  |
| August/September | * Foreldremøter Vg1 og Vg2
* Rådgiver, miljøarbeider og helsesykepleier besøker klassene
* VIP-prosjektet
 | LedelsenHelsesykepleierMiljøarbeiderRådgiver |  |
| Oktober | * Elevsamtaler med kontaktlærer
* Møte i SU
 | Kontaktlærere SU |  |
| November | * Elevundersøkelsen
* Samarbeidsgruppemøter
* Møte med avdelingsleder og kontakt-lærer om elever i fare for IV og 1
 | Ledelsen, Kontakt- og faglærereAvdelingsledere |  |
| Desember | * Oppfølging av elevundersøkelsen
* Møte i SU
* Evaluering av skolens arbeid med oppll. § 12-2 Tverrfaglig team og SU.
 | SU Tverrfaglig teamKontakt- og faglærere  |  |
| Januar | * Repetisjon av handlingsplan og sentrale begreper ang. oppll. § 12
* Fagsamtaler ved terminslutt
* Undervisningsvurderingen
* Vernerunde hvor elever deltar
 | LedelsenKontaktlærer FaglærereLedelsenHovedverneombud |  |
| Februar | * Elevrådsseminar
 | Elevråd, miljøarb., avdelingsleder, lærer og rektor |  |
| Mars | * Møte i SU
* Fagsamtaler
 | SUFaglærere |  |
| April | * Samarbeidsgruppemøte i forbindelse med Midtveisvurdering 2
* Møte med avdelingsleder og kontaktlærer om elever i fare for IV og 1
 | Kontakt- og faglærereAvdelingsleder og kontaktlærere |  |
| Juni | * Møte i SU
* Evaluering av planen og skolens arbeid med skolemiljøet av Elevrådet, SU, ledelsen, ATV/HVO
 | SULedelsen, Elevrådet, alle ansatte, ATV/HVO |  |
| Kontinuerlig:  | * Samarbeid i tverrfaglig team om læringsmiljøet
* Kontaktlærermøte med avdelingsleder og kontaktlærer
 | Avdelingsleder, kontakt- og faglærere |  |  |